title: Tro, tro, tro
text: Tro, tro, tro 
  a zo anv ur ganaouenn gembraek, kanet gant Mari Hopcin (pe Mary Hopkin), savet diwar ar ganaouenn saoznek Turn! Turn! Turn! savet gant ar c'haner stadunanat Pete Seeger a oa bet awenet gant levr an Ekleziastez (3:1-8).
  
  a zo anv ar ganaouenn vrezhonek savet gant Mark Kerrain diwar ar c'hanaouennoù-se.
  
  Komzoù ar ganaouenn vrezhoneg
  
  Da bep tra krouet, Tro tro tro
  Ez eus un abeg, Tro tro tro
  Hag un amzer da bep mennad dindan an neñv''.
  
  Un amzer a zo da vezañ ganet 
  Hag un amzer a zo goude da vervel 
  Un amzer da lazhañ un all da brederiañ
  Un amzer da c’hoarzhin ha goude da ouelañ
  
  Diskan
  
  Un amzer da sevel un amzer da ziskar
  Un amzer da zañsal un all da zougen kañv
  Un amzer a zo da deurel ar vein
  Hag un amzer da verniañ mein da sevel tier
  
  Diskan
  
  Un amzer da garout un amzer da gazout 
  Un amzer d’ar peoc’h, un amzer d’ar brezel 
  Un amzer a zo da vriata 
  Hag un all da chom hep briata 
  
  Diskan
  
  Un amzer da c’honit un amzer da goll
  Un amzer da zrailhañ un amzer da wriat 
  Un amzer da garout un amzer da gazout
  Un amzer d’ar peoc’h n'eo ket re ziwezhat
  
  Kanet eo ar ganaouenn e saozneg war ur bladenn gant Nolwenn Korbell.
  
  Doare all
  Un doare all zo gant Jef Philippe. 
  
  kanaouennoù brezhonek nevez
  Kanaouennoù kembraek